**CONTRACT DE PRESTARI SERVICII**

**nr.\_\_\_\_\_\_\_\_\_\_\_\_ data \_\_\_\_\_\_\_\_\_\_**

1.Preambul

În temeiul prevederilor Legii nr. 98/2016 privind achizitiile publice si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de servicii între:

**MUNICIPIUL PLOIESTI**, cu sediul in Ploiesti, piata Eroilor nr.1A, telefon 0244-516699, fax 0244-510736, cod fiscal 2844855, cont RO43TREZ24A510103203030X, Trezoreria Ploiesti reprezentat prin d-l **Mihai Laurentiu Politeanu**, **Primar,** în calitate de **ACHIZITOR**, pe de o parte

si

**S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Cod Unic de Identificare \_\_\_\_\_\_\_\_\_\_\_\_\_\_\_\_\_\_\_\_\_, nr. inregistrare Registrul Comertului \_\_\_\_\_\_\_\_\_\_\_\_\_\_\_, Autorizare nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, Clasa \_\_\_\_\_ Categoria \_\_\_\_\_\_\_, cu sediul în \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_, bl. \_\_\_\_\_, sc. \_\_\_, et. \_\_\_ ap. \_\_\_, , telefon/fax \_\_\_\_\_\_\_\_\_\_\_\_\_\_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_; cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria\_\_\_\_\_\_\_\_\_\_\_\_\_\_\_\_\_\_\_\_, reprezentată prin d-nul/d-na **\_\_\_\_\_\_\_\_\_\_\_\_\_\_\_,** având funcția de **\_\_\_\_\_\_\_\_\_\_\_\_\_\_\_\_\_,** în calitate de **PRESTATOR,** pe de altă parte,

***2. Definiţii***

**2.1** - In prezentul contract următorii termeni vor fi interpretaţi astfel:

a. ***contract*** *-* reprezintă prezentul contract şi toate Anexele sale.

b.***achizitor ş****i* ***prestator*** *-* părţile contractante, aşa cum sunt acestea numite în prezentul  
contract;

c.***preţul contractului***- preţul plătibil prestatorului de către achizitor, în baza contractului,  
pentru îndeplinirea integrală şi corespunzătoare a tuturor obligaţiilor asumate prin contract;

d. ***servicii*** *-* activităţi a căror prestare fac obiect al contractului;

e. ***produse*** *-* echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, revolte, acte de vandalism sau de furt, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g*.* ***zi***- zi calendaristică; *an -* 365 de zile.

***3*. *Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4*. *Obiectul principal al contractului***

4.1 - Prestatorul se obligă să presteze ***Servicii pentru realizarea documentatiei „Planul de management al apelor pluviale pentru municipiul Ploiesti”***, în conformitate cu obligaţiile asumate prin prezentul contract.

4.2 - Achizitorul se obligă să plătească preţul convenit în prezentul contract pentru serviciile prestate.

***5*. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este de \_\_\_\_\_\_\_\_\_\_\_\_\_\_\_lei, fara TVA.

***6*. *Durata contractului***

6.1. Contractul intra in vigoare, dupa semnarea acestuia de către ambele parti contractante si este valabil pana la data indeplinirii tuturor obligațiilor asumate prin acesta.

***7. Executarea contractului***

7.1 - Termenul de prestare al serviciilor este de de 7(sapte) luni de la semnarea contractului de catre ambele parti si constituirea garantiei de buna executie, dupa cum urmeaza:

i) Plan de Management al Apelor Pluviale - Raport preliminar (versiune draft), termen de realizare: 5 luni de la semnarea contractului si constituirea garantiei de buna executie;

ii**)** Plan de Management al Apelor Pluviale - Raport final, termen de realizare: 2 luni de la predarea Raportului preliminar.

7.2 Versiunea finala a Planului va include observatiile Autoritatii Contractante, a Operatorului de Apa, precum si a Administratiei Bazinale de Apa Buzau-Ialomita.

***8*. *Documentele contractului***

8.1 - Documentele contractului sunt:

a) caietul de sarcini;

b) oferta acceptata din catalogul electronic SEAP;

c) propunerea tehnico-financiara

d) garantia de buna executie;

e) alte documente, daca exista.

***9*. *Obligaţiile principale ale prestatorului***

9.1- Prestatorul se obligă să presteze ***Servicii pentru realizarea documentatiei „Planul de management al apelor pluviale pentru municipiul Ploiesti”***, la standardele legale si performanţele prevazute in caietul de sarcini si oferta.

9.2.- Prestatorul se obliga sa presteze ***Servicii pentru realizarea documentatiei „Planul de management al apelor pluviale pentru municipiul Ploiesti”,***  in conformitate cu solicitarileprevazute in caietul de sarcini.

9.3 – Prestatorul se obliga sa elaboreze ***„Planul de management al apelor pluviale pentru municipiul Ploiesti”*** cu respectarea continutului cadru stabilit prin *Metodologia de elaborare a Planului de Management al Apelor Pluviale in zonele urbane* si pe baza disponibilitatii informatiilor de la nivel local.

9.4 - Prestarea serviciilor va fi asigurata de personal specializat.

9.5 - Prestatorul se obliga sa asigure, in conformitate cu solicitarile din caietul de sarcini, elaborarea urmatoarelor documentatii, ce se solicita a fi elaborate atat in format letric, cat si in format electronic, dupa cum urmeaza:

i) Plan de Management al Apelor Pluviale - Raport preliminar (versiune draft)

ii**)** Plan de Management al Apelor Pluviale - Raport final.

iii) Versiunea finala a Planului va include observatiile Achizitorului, a Operatorului de Apa, precum si a Administratiei Bazinale de Apa Buzau-Ialomita.

9.6 - Prestatorul se obliga sa transfere integral Autorității Contractante, o data cu plata serviciilor, drepturile de proprietate intelectuala asupra documentațiilor întocmite, acestea devenind proprietatea exclusiva a achizitorului.

9.7- Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

***10.* *Obligaţiile principale ale achizitorului***

10.1 - Achizitorul se obligă să recepţioneze, potrivit clauzei 15, serviciile prestate în termenele convenite.

10.2 **-** Achizitorul se obligă să plătească preţul către prestator în termen de maxim 30 zile de la data inregistrarii facturii la achizitor. Plata serviciilor prestate se poate efectua pe etape, conform ordinelor de incepere emise, in baza următoarelor documente justificative:

i) Factura fiscala întocmita in conformitate cu prevederile legale si cu cerintele din contract;

ii) Proces verbal de recepție a documentelor predate.

10.3 - In cazul in care achizitorul nu onoreaza facturile in termen de 30 zile de la expirarea perioadei prevazute/convenite, prestatorul are dreptul de a sista prestarea serviciilor. Imediat ce achizitorul onoreaza factura, prestatorul va relua prestarea serviciilor in cel mai scurt timp posibil.

***11.* *Sancţiuni pentru neindeplinirea culpabilă a obligaţiilor***

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)-În cazul în care achizitorul nu onorează facturile în termen prevazut la art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 -Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 20% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4)  In caz de reziliere a contractului achizitorul datoreaza prestatorului, cu titlu de daune compensatorii o suma egala cu 20% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art. 11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***12. Garanţia de bună execuţie a contractului***

12.1 - (1) Furnizorul se obligă să constituie garanţia de bună execuţie a contractului în cuantum de 5% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie, în termen de 14 zile de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei.

***13. Alte resposabilităţi ale prestatorului***

13.1 (1) Prestatorul are obligaţia de a executa serviciile prevăzute în contract cu  
profesionalismul şi promptitudinea cuvenite angajamentului asumat.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 Prestatorul este pe deplin responsabil pentru serviciile prestate în conformitate cu comanda lansata. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 - Achizitorul are dreptul de a notifica prestatorul, in scris, pentru orice plangere sau reclamatie ce apare in conformitate cu aceasta perioada de referinta.

13.4 - La primirea unei astfel de notificari, prestatorul are obligatia de a remedia problema aparuta fara costuri suplimentare pentru beneficiar.

13.5 - Daca prestatorul, dupa ce a fost instiintat, nu reuseste sa remedieze problema in perioada convenita, achizitorul, are dreptul de a lua masuri de remediere pe riscul prestatorului si fara a aduce un prejudiciu.

13.6 Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a incheiat procesul verbal de receptie prevazut la art. 15 din contract

***14.* *Alte responsabilităţi ale achizitorului***

14.1 – Achizitorul se obligă să pună la dispoziţia prestatorului orice facilităţi şi/sau informaţii pe care acesta le considera necesare îndeplinirii contractului.

14.2 – Achizitorul are obligatia de a asigura instruirea personalului care asista specialistii prestatorului, din punct de vedere al protectiei si securitatii muncii, conform reglementarilor in vigoare.

***15. Recepţie şi verificări***

15.1– Achizitorul, are dreptul de a verifica modul in care sunt prestate serviciile in conformitate cu prevederile prezentului contract.

15.2 - Achizitorul se obligă să recepţioneze serviciile prestate în termenele convenite.

15.3 – Receptia serviciilor se va face in cel mult 5 zile de la primirea documentatiilor tehnico- economice, in baza proceselor verbale de receptie insotite de documente justificative. Predarea documentatiilor se face de către prestator prin înregistrare la Registratura Primariei Municipiului Ploiesti si vor fi însoţite de proces verbal de predare, care este confirmat de Beneficiar. Planul de Management al Apelor Pluviale va fi predat Beneficiarului, atât în format letric, cât si în format electronic.

15.4 – Daca in urma receptiei, achizitorul solicita efectuarea de modificari/completari ale documentatiei tehnico-economice predate, prestatorul se obliga sa le efectueze in termen de 5 zile.

***16. Incepere, finalizare, întârzieri, sistare***

16.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti si primirea comenzii scrise din partea achizitorului.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în comanda, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul stabilit in comanda, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate prin comanda se face cu acordul părţilor, prin act adiţional.

16.4- În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***17. Ajustarea preţului contractului***

17.1 - Pentru serviciile prestate, plățile datorate de achizitor prestatorului sunt cele declarate în oferta acceptata din catalogul electronic SEAP, anexă la contract.

17.2 – Pretul contractului nu se ajusteaza.

**18**. **Amendamente**

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

18.2 - Părţile contractante isi rezerva posibilitatea pe durata îndeplinirii contractului, de a conveni modificarea contractului cu respectarea dispozitiilor prevazute la art.221 alin.1 din Legea nr. 98/2016 a achizitiilor publice.

***19. Subcontractanţi ( daca este cazul)***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 – Pe parcursul derularii contractului, prestatorul are dreptul de a inlocui subcontractantii, cu acordul autoritatii contractante, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19**.**5 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

19.6 **–** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.7 **–** Contractele prezentate conform punctului 19.6 vor fi in concordanta cu oferta si vor fi anexa la prezentul contract.

19.8 **–** Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acetora este confirmata prin documente ageate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

19.9 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.10 **–** Dispozitiile prevazute la art. 19.8 si art. 19.9, nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***20*. *Cesiunea***

20.1– Oricare dintre partile contractante are dreptul de a cesiona creantele nascute din prezentul contract, cu o notificare prealabila a celeilalte parti, obligatiile nascute ramanand in sarcina partilor contractante, astfel cum au fost stipulate si asumate initial.

***21*. *Forţa majoră***

21.1- Forţa majoră este constatată de o autoritate competentă.

21.2- Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3- Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4- Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**22** **Incetarea contractului**

22.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art. 11.3;

c) in caz de forta majora conform art. 21.5;

d) in caz de reziliere a contractului, in situatiile si conditiile prevazute in acesta.

22.2 Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoar

***23.* *Soluţionarea litigiilor***

23.1– Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2- Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

***24*. *Limba care guvernează contractul***

24.1 - Limba care guvernează contractul este limba română.

***25. Comunicări***

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 - Comunicările între părţi se pot face şi prin telefon, fax, conditia confirmării în scris a primirii comunicării.

***26. Legea aplicabilă contractului***

26.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**Achizitor, Prestator**

**MUNICIPIUL PLOIESTI**